b'\n_START_ARTICLE_\n172. pehotna brigada (samostojna)\n_START_SECTION_\nZgodovina\n_START_PARAGRAPH_\nUkaz za ustanovitev brigade je bil izdan 5. avgust]a 1917; ustanovljena je bila 25. avgusta istega leta kot del 86. pehotne divizije v Campu Grant._NEWLINE_Septembra 1918 je prispela v francosko mesto Bordeaux. Med prvo svetovno vojno je opravljala dol\xc5\xbenost rezervne baze, saj so z njenimi pripadniki dopolnjevali druge voja\xc5\xa1ke formacije. V ZDA se je vrnila januarja 1919, kjer so jo nato razpustili._NEWLINE_Junija 1921 so jo organizirali kot rezervno enoto 86. divizije in jo aktivirali januarja 1922 v Springfieldu. Brigadni \xc5\xa1tab je bil marca 1942 reorganiziran in preimenovan v 3. vod, 86. izvidni\xc5\xa1ki trop; decembra je bila aktivirana v aktivno slu\xc5\xbebo v Campu Howze (Teksas) in avgusta 1943 reorganizirana v mehanizirano enoto. Januarja 1944 so trop premestili v Camp Livingston in septembra istega leta v Camp Coke. Decembra so jo premestili v Camp San Luis Obispo, kjer so izvedli amfibijsko usposabljanje. 19. februarja 1945 je celotna brigada odplula proti Franciji. 1. marca je prispela v Le Havre in nato sodelovala v amfibijskih operacijah v Nem\xc4\x8diji in Avstriji (pre\xc4\x8dkali so reke kot npr. Salzach, Donava, Isar, Inn,...). V tem \xc4\x8dasu je bila v sestavi 1., 3., 7. in 15. armade._NEWLINE_17. junija je brigada prispela v New York, od koder je avgusta odpotovala v Camp Stoneman. 7. septembra so zapustili ZDA in odpluli proti Leyteju, kjer je ostala kot okupacijska sila do razpustitve decembra 1946._NEWLINE_3. vod, 86. mehanizirani trop je bil reaktiviran 20. maja 1963 in reorganiziran kot \xc5\xa0tab in pri\xc5\xa1tabna \xc4\x8deta, 172. pehotna brigada. Uradno je bila ustanovljena 1. julija v Fort Richardsonu v sestavi USARAK. 1. julija 1974 je bila preimenovana v Poveljstvo sil, USARAK._NEWLINE_Brigada je tvorila ogrodje, na katerem so 16. aprila 1986 ustanovili 6. pehotno divizijo._NEWLINE_15. avgusta 1966 je bila brigada reorganizirana kot \xc5\xa0tab in pri\xc5\xa1tabna \xc4\x8deta, 11. pehotna brigada. 1. julija 1966 je bila aktivirana na Havajih. Med vietnamsko vojno je sodelovala v \xc5\xa1tevilnih operacijah; zaradi tega je prejela tri vite\xc5\xa1ke kri\xc5\xbece republike Vietnam s palmo. 30. novembra 1971 je bila brigada razpu\xc5\xa1\xc4\x8dena v Fort Lewisu (Washington)._NEWLINE_16. aprila 1986 je bila 11. pehotna brigada reorganizirana v 1. brigado, 6. pehotna divizija (lahka) in aktivirana v Fort Richardsonu (Aljaska). 16. julija 1994 je bila brigada reorganizirana v Fort Wainwrightu (z vzdevkom Brigada arkti\xc4\x8dnega bojevnika) in je bila edina arkti\xc4\x8dna pehotna brigada v KOV ZDA._NEWLINE_Med julijem 1994, ko je bila 6. pehotna divizija (lahka) neaktivirana, so 1. brigado ukinili v Fort Richardsonu in aktivirali v Fort Wainwrightu. Decembra 1994 je bila brigada dodeljena 10. gorski diviziji, toda ohranila je staro oznako in mesto nastanitve. V letu 1997 je bila brigadna 217. signalna \xc4\x8deta edina samostojna takti\xc4\x8dna komunikacijska \xc4\x8deta v KOV ZDA._NEWLINE_17. aprila 1998 je bila 1. brigada, 6. pehotna divizija (lahka) preimenovana v 172. pehotna brigada (samostojna)._NEWLINE_Julijaa 2002 je bila brigada namenjena za \xc5\xa1estmese\xc4\x8dno misijo na Sinaju, toda njeno mesto je prevzel 186. pehotni polk, zato da je lahko 172. pehotna brigada sodelovala v vojni proti terorizmu._NEWLINE_5. maja 2003 je KOV ZDA objavila, da bo brigado organizirala v Stryker brigadno bojno skupino; tako je bila prva formacija KOV ZDA, ki je bila organizirana v skladu z UMI. Brigada je dobila nalogo, da sestavi politiko personalnega vidika teh novih tipov brigad._NEWLINE_14. decembra 2004 je KOV ZDA objavila, da bo brigada preme\xc5\xa1\xc4\x8dena v Irak v sklopu operacije Ira\xc5\xa1ka svoboda; to naj bi se zgodilo med poletjem 2005 in 2006.'